SAWAD ยกซดกำไร Q3 กว่า 621 ลบ. รับอานิสงส์รายได้ BFIT โตแจ่ม!
SAWAD ยกซดกำไร Q3 กว่า 621 ลบ. รับอานิสงส์รายได้ BFIT โตแจ่ม! 
15 พ.ย. 2560

บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD รายงานผลการดำเนินงานประจำไตรมาส 3/60 สิ้นสุดวันที่ 30 ก.ย.60 และงวด 9 เดือน 2560 มีกำไรสุทธิดังนี้

โดยผลการดำเนินงานในไตรมาสดังกล่าวกำไรเพิ่มขึ้นเนื่องจากบริษัทมีรายได้รวม 1809.79 ล้านบาท เพิ่มขึ้น 405.48 ล้านบาท จากงวดเดียวกันของปีก่อน 1404.31 ล้านบาท หรือเพิ่มขึ้น 28% จากการปล่อยสินเชื่อผ่านสาขาที่เพิ่มขึ้นเป็น 2422 สาขาทำให้ลูกหนี้เพิ่มเป็น 25914.59 ล้านบาท จาก 18687.86 ล้านบาท เพิ่มขึ้น 38.67%
ขณะที่ในไตรมาส 3/60 มีการนำส่งรายได้จาก บริษัทเงินทุน ศรีสวัสดิ์ จำกัด (มหาชน) หรือ BFIT เต็มทั้งไตรมาส และยังมีส่วนที่เป็นค่าธรรมเนียมที่ได้จาก BFIT ในการทำธุรกรรมร่วมกัน
โดย BFIT ที่มี SAWAD ถือหุ้นใหญ่กว่า 36.35% แจ้งผลประกอบการไตรมาส 3/60 มีกำไรสุทธิ จำนวน 54.25 ล้านบาท เพิ่มขึ้น 17.97 ล้านบาท หรือเพิ่มขึ้น 49.53% เมื่อเปรียบเทียบกับผลกำไรจากงวดบัญชีเดียวกันของปี 2559 ขณะที่กำไรในช่วง 9 เดือนแรกปี 2560 เพิ่มเป็น 16.6 ล้านบาท เติบโต 81.87%
อนึ่งก่อนหน้านี้ นักวิเคราะห์ต่างมองว่า SAWAD จะได้รับประโยชน์จากการเติบโตด้านรายได้และกำไรของ BFIT แม้ว่าจะถือหุ้นเพียง 35% โดยโบรกฯ เกือบทุกแห่งต่างแนะนำซื้อหุ้น SAWAD รวมถึง BFIT